Pejabat Kesihatan Daerah Pasir Mas

Pejabat Kesihatan Daerah (PKD) Pasir Mas bertanggungjawab terhadap kesihatan di jajahan Pasir Mas, Kelantan, Malaysia. PKD Pasir Mas mula beroperasi di bangunan Klinik Kesihatan Bandar (KKB) Pasir Mas sekarang di Jalan Hospital, Pasir Mas semenjak tahun 1970-an. Kini, PKD Pasir Mas telah berpindah ke bangunan baru di kawasan Hospital Pasir Mas sejak awal tahun 1997.

 Visi dan misi 
Visi
Pasir Mas akan wujud sebagai sebuah daerah kesihatan yang terdiri daripada individu, keluarga dan masyarakat yang sihat dari segi jasmani, rohani, mental, sosial dan persekitaran melalui sistem kesihatan yang lengkap serta mampu disediakan bersesuaian dengan kehendak pelanggan dan persekitaran. Ini akan melahirkan individu, keluarga dan masyarakat yang prihatin dan sentiasa meningkatkan taraf kesihatan.

Misi
Pejabat Kesihatan Daerah Pasir Mas menyediakan perkhidmatan kesihatan yang cekap dan berkesan. Perkhidmatan akan diberikan melalui kerja berpasukan secara profesional, dedikasi, bertanggungjawab serta mengamalkan nilai-nilai murni. Kehendak pelanggan dan penglibatan masyarakat dalam melaksanakan program kesihatan awam akan diberi keutamaan.

 Objektif 
Untuk membekal perkhidmatan kesihatan penggalakan, pencegahan dan rawatan asas kepada rakyat, terutama sekali penduduk-penduduk luar bandar untuk membolehkan keseluruhan masyarakat luar bandar menikmati kemudahan-kemudahan kesihatan dan untuk menggalakkan mereka mengambil bahagian dalam proses penukaran sikap ke arah mencapai taraf kesihatan yang baik dan mengelakan dari berlaku dan merebaknya penyakit-penyakit.

 Senarai klinik 
Klinik kesihatan
 KKB Pasir Mas
 KK Rantau Panjang
 KK Chekok
 KK To’Uban
 KK Kangkong (09-7943155)
 KK Tendong
 KK Meranti
 KK Gual Periok (KD naik taraf)
 KK Kubang Kual (KD naik taraf)
 KK Cherang Hangus (KD naik taraf)

Klinik desa
 KD Pohon Buloh	
 KD Repek		
 KD Banggol Chicha		
 KD Bayu Lalang	
 KD Jejawi		
 KD Chetok		
 KD Sungai Keladi		
 KD Baroh Pial	
 KD Rahmat				
 KD Lubok Stol	
 KD Chicha Tinggi (KK Kangkong)
 KD Lati (KK Kangkong)
 KD Lubok Tapah (KK Kangkong)
 KD Pohon Tanjong	
 KD Gelam Mas	         	
 KD Bunut Susu	
 KD Kasar			
 KD Pangkal Kala	
 KD Bukit Perah

Kategori:Kelantan